**ADATKEZELÉSI TÁJÉKOZTATÓ**

**Szombathely Megyei Jogú Város Polgármesteri Hivatalánál a Rendelkezési Nyilvántartás használatához kapcsolódó adatok kezeléséről**

*(hatályos 2022.02.23. napjától)*

1. **BEVEZETŐ**

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (továbbiakban: E-ügyintézési törvény) 16. § (2) bekezdése alapján az elektronikus ügyintézést biztosító szervek kötelesek figyelembe venni az ügyfél ügyintézési rendelkezéseit elektronikus és nem elektronikus kapcsolattartás esetén is.

Fenti kötelezettségnek eleget téve Szombathely Megyei Jogú Város Polgármesteri Hivatala (továbbiakban: Hivatal vagy Adatkezelő) minden esetben ellenőrzi a Rendelkezési Nyilvántartás adatait.

Az Adatkezelő a Rendelkezési Nyilvántartás használatához kapcsolódó adatok kezeléséről a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint.

1. **AZ ADATKEZELŐ ÉS KÉPVISELŐJE ELÉRHETŐSÉGEI**

Az adatkezelő neve: Szombathely Megyei Jogú Város Polgármesteri Hivatala

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE, AZ ADATKEZELÉS CÉLJA, JOGALAPJA**
2. Az adatkezeléssel érintett személyek köre: az Adatkezelő feladat- és hatáskörébe tartozó ügyben ügyfélként, félként vagy az eljárás alanyaként, az eljárás egyéb résztvevőjeként, a szolgáltatás igénybe vevőjeként vagy ezek képviselőjeként részt vevő természetes személyek.
3. Adatkezelés célja:az Érintettel való kapcsolattarás módjának megismerése az Adatkezelőre előírt jogi kötelezettség teljesítése által.
4. Az adatkezelés jogalapja: az E-ügyintézési törvény alapján az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges – GDPR 6. cikk (1) bekezdés e) pontja.
5. A kezelt adatok köre: az Adatkezelő a rendelkezésére álló adatok típusa alapján az alábbi adatokat kezeli:
6. az Érintett természetes személyazonosító adatai: családi és utóneve, születési családi és utóneve, születési helye, születési ideje, anyja születési családi és utóneve; vagy
7. az Érintett személyazonosító igazolványának, vezetői engedélyének, vagy útlevelének száma.
8. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
9. Az adatok megismerésére jogosult személyek köre: a személyes adatokat az adott esetben eljáró szervezeti egység illetékes munkatársai ismerhetik meg.
10. Adattovábbítás: az Adatkezelő sem EU-n belül más adatkezelő részére, sem harmadik országba, sem nemzetközi szervezet részére nem továbbít adatot.
11. Adatfeldolgozók: a Hivatal az adatkezelési cél elérése érdekében adatfeldolgozót nem vesz igénybe.
12. **ADATKEZELÉS HELYE, MÓDJA, IDŐTARTAMA**
13. Az adatkezelés helye, módja: a Hivatal az adatokat papír alapon és elektronikusan saját szerverén tárolja.
14. Az adatok megőrzésének ideje: az Adatkezelő eljárásának jogerős befejezését követően az adatokat az ügyfajtára vonatkozó ágazati jogszabályban vagy az önkormányzati hivatalok egységes irattári tervének kiadásáról szóló 78/2012. (XII. 28.) BM rendeletben előírt ideig őrzi és gondoskodik az iratok selejtezéséről vagy levéltári őrizetbe adásáról.
15. **ADATBIZTONSÁG**

A Hivatal gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; valamint az adatkezelés korlátozását kérje; továbbá tiltakozzon a személyes adatok kezelése ellen. Az Érintett a fentiekben meghatározott jogait az Adatkezelő elérhetőségein gyakorolhatja.

Az Adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, valamint a zároláshoz (adatkezelés korlátozásához) való jog*

Az Érintett személy a megadott adatainak helyesbítését, valamint zárolását az Adatkezelő elérhetőségein keresztül kérheti.

Az adatkezelés korlátozása az alábbi esetekben és időtartamra kérhető:

* ha az érintett vitatja a személyes adatok pontosságát – az adatok ellenőrzésének időtartamára;
* ha az adatkezelés jogellenes és az érintett a törlés helyett adatkorlátozást kér – az érintett által megjelölt időtartamig;
* ha az Adatkezelőnek törlési kötelezettsége áll fenn, de az érintett igényli az adatokat jogi igények érvényesítéséhez vagy védelméhez – az érintett által megjelölt időtartamig;
* ha az érintett tiltakozott az adatkezelés ellen – az Adatkezelő vagy az érintett jogos indokai elsőbbségének megállapításáig.
1. *A tiltakozáshoz való jog*

Az Érintett az Adatkezelő elérhetőségein keresztül a saját helyzetével kapcsolatos okokból, jogos érdeke elsőbbségének megállapítása érdekében +bármikor tiltakozhat az adatkezelés ellen, ha álláspontja szerint a Hivatal a személyes adatait nem a jelen adatkezelési tájékoztatóban megjelöltek szerint kezeli.

1. **JOGORVOSLATHOZ VALÓ JOG**

Amennyiben a személyes adatainak kezelésével kapcsolatos panasza merül fel, ezt a Hivatal elérhetőségein jelezheti a panasz békés rendezése érdekében. Ha ez nem vezet eredményre, úgy személyes adataival kapcsolatos jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: info@szombathely.hu

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: <http://naih.hu>

Az adatkezelési tájékoztatóban nem részletezett információkat a Hivatal Adatvédelmi és adatbiztonsági szabályzata tartalmazza, amely az alábbi helyen érhető el: <https://www.szombathely.hu/hivatal/letoltheto-dokumentumok/>